Aaltomatkaaja – P. R. Morrison – kirjat – Rosebud.fi
Tekijä: Morrison, P. R.
ean: 9789510311783
Kirjastoluokka: N84.5
P. R. Morrisonin vauhdikkaasta Tuulenkesyttäjä-romaanista tuttu Archie Stringweed tempautuu mukaan uuteen seikkailuun. Tuulen tuivertaman skotlantilaiskylän satamassa Archie näkee outoja meriolioita. Pian hänen ympärillään alkaa tapahtua muutakin merkillistä. Hän on varma, että kuulee armeijan marssivan kylää kohti. Kun hänen taikakojeensa ilmoittaa kirouksen lähestyvän, hän tajuaa, että hänen on valmistauduttava vaaralliseen taisteluun.
Kun vanhat kiroukset heräävät henkiin, koko kylää uhkaa tuho. Archie joutuu valtavan haasteen eteen. Pystyyko hän terästäytymään ja pelastamaan itsensä, perheensä ja naapurinsa kuolemaakin kolkommalta kohtalolta?
Skotlannin Orkneysaarten jylhät rannikot ja myllertävä meri ovat innoittaneet P. R. Morrisonin kirjoittamaan kiehtovia seikkailuja. Aaltomatkaaja on tarina, jonka taikavoima lumoaa kaikenikäiset lukijat.